
DR 30.7.2018                                                               63                    

 
Tuan Yang di-Pertua, seterusnya saya ingin menyentuh sedikit mengenai ekonomi 

negeri Kedah. Seperti mana yang kita memahami, setiap negeri mempunyai masalah 
kewangan mereka sendiri. Akan tetapi sumber perjalanan mereka wujud dan beroperasi 
sehingga dapat membantu meringankan beban hutang serta kos pentadbiran setiap negeri.  

Tuan Yang di-Pertua, untuk makluman Dewan yang mulia ini, negeri Kedah adalah 
negeri pertanian di mana tanaman padi mencerminkan sumber pendapatan dan 
perangsangan ekonomi negeri secara keseluruhannya. Kita tidak mempunyai sumber minyak 
atau sumber-sumber lain untuk mendapatkan hasil.  

Justeru saya mencadangkan agar Kerajaan Pakatan Harapan yang memerintah 
negara sekarang dapat menumpukan perhatian kepada negeri Kedah agar mencari satu 
rumusan atau jalan menyelesaikan agar perancangan dan pelaksanaan yang mampan dapat 
melaksanakan pendapatan negeri serta meningkatkan pendapatan rakyat demi masa depan 
rakyat negeri Kedah. 

Tuan Yang di-Pertua, selain itu saya ingin mencadangkan bahawa tanah-tanah luas 
yang masih terbiar menjadikan pusat penternakan dan tanaman komersial agar sektor 
pertanian dapat ditingkatkan. Saya juga menyarankan agar kawasan Parlimen Padang Serai 
dinaikkan taraf kawasan perindustrian seperti Kulim Hi-Tech Park. Kawasan yang terbiar 
dapat menjadikan pusat-pusat perkilangan dan perindustrian berteknologi tinggi di samping 
menangani masalah pengangguran yang dilihat semakin meningkat yang menyebabkan 
migrasi belia tempatan.  

Seterusnya Tuan Yang di-Pertua, saya ingin memaklumkan bahawa Parlimen 
Padang Serai telah dipimpin oleh pihak pembangkang selama 10 tahun tetapi selepas 
Pakatan Harapan mengambil alih banyak pembangunan daripada  aspek infrastruktur telah 
dinaikkan taraf dan masih lagi memerlukan pembangunan yang mampan.  

Tuan Yang di-Pertua, sebagai contoh, Klinik Kesihatan Padang Serai perlu 
dibesarkan bagi menampung kepadatan penduduk yakni telah mencecah lebih kurang 
20,000 orang sedangkan klinik kesihatan yang wujud hanya dapat menampung 5,000 orang 
sahaja. Kelengkapan dan peralatan juga harus dipertingkatkan demi menjaga kesihatan 
rakyat Padang Serai.  

Saya mohon agar Kementerian Kesihatan dan Kementerian Kerja Raya dapat 
mengutamakan pembangunan Parlimen Padang Serai demi menjaga dan menjamin kerusi 
Parlimen Padang Serai dapat dikekalkan oleh Pakatan Harapan selama-lamanya. Pada nada 
yang sama, saya juga menyeru Kementerian Kesihatan agar dapat meneliti kembali 
pembangunan Hospital Kulim di mana hospital ini menyediakan perkhidmatan kepada dua 
kawasan Parlimen iaitu Kulim-Bandar Baharu dan Padang Serai.  

Memandangkan perkembangan masyarakat sekeliling kian meningkat, kemampuan 
serta kemudahan yang sedia ada tidak mencukupi sehingga katil-katil di hospital ini 
ditempatkan di siar kaki pelawat hingga ke tandas kerana tidak mempunyai ruang yang 
secukupnya. Saya difahamkan bahawa pihak pembangkang pernah mengutarakan 
cadangan memperluaskan hospital ini beberapa kali. Akan tetapi masih belum mempunyai 
satu keputusan yang konkrit. Dalam aspek pembangunan infrastruktur, saya pohon agar 
kementerian dapat memperjelaskan kedudukan cadangan membesarkan hospital dengan 
peralatan-peralatan yang canggih bagi rakyat negeri Kedah.  

Seterusnya Tuan Yang di-Pertua, saya ingin menyentuh sedikit mengenai 
Kementerian Kerja Raya berhubung dengan jalan raya dari Padang Serai ke Kulim di mana 
jalan tersebut harus dilebarkan dan lampu-lampu jalan dinaiktaraf dan ditambah dengan 
lampu jalan yang lebih, kerana jalan tersebut adalah salah satu jalan raya utama yang 
menghubungkan kedua-dua Parlimen. Kedudukan semasa jalan raya tersebut dilihat amat 
sempit dan juga tidak terang yang banyak membawa maut terutama Jalan Kulim Hi-Tech 
Park ke Mutiara atas masalah yang sama perlu memasang beberapa lampu isyarat dan juga 
beberapa simpang.  

 

 

 

 



Tuan Yang di-Pertua, seterusnya saya ingin menyentuh sedikit mengenai ekonomi. negeri Kedah. Seperti mana yang kita memahami, setiap negeri mempunyai masalah kewangan mereka sendiri. Akan tetapi sumber perjalanan mereka wujud dan beroperasi sehingga dapat membantu meringankan beban hutang serta kos pentadbiran setiap negeri. Tuan Yang di-Pertua, untuk makluman Dewan yang mulia ini, negeri Kedah adalah negeri pertanian di mana tanaman padi mencerminkan sumber pendapatan dan perangsangan ekonomi negeri secara keseluruhannya. Kita tidak mempunyai sumber minyak atau sumber-sumber lain untuk mendapatkan hasil. Justeru saya mencadangkan agar Kerajaan Pakatan Harapan yang memerintah negara sekarang dapat menumpukan perhatian kepada negeri Kedah agar mencari satu rumusan atau jalan menyelesaikan agar perancangan dan pelaksanaan yang mampan dapat melaksanakan pendapatan negeri serta meningkatkan pendapatan rakyat demi masa depan rakyat negeri Kedah. Tuan Yang di-Pertua, selain itu saya ingin mencadangkan bahawa tanah-tanah luas yang masih terbiar menjadikan pusat penternakan dan tanaman komersial agar sektor pertanian dapat ditingkatkan. Saya juga menyarankan agar kawasan Parlimen Padang Serai dinaikkan taraf kawasan perindustrian seperti Kulim Hi-Tech Park. Kawasan yang terbiar dapat menjadikan pusat-pusat perkilangan dan perindustrian berteknologi tinggi di samping menangani masalah pengangguran yang dilihat semakin meningkat yang menyebabkan migrasi belia tempatan. Seterusnya Tuan Yang di-Pertua, saya ingin memaklumkan bahawa Parlimen Padang Serai telah dipimpin oleh pihak pembangkang selama 10 tahun tetapi selepas Pakatan Harapan mengambil alih banyak pembangunan daripada aspek infrastruktur telah dinaikkan taraf dan masih lagi memerlukan pembangunan yang mampan. Tuan Yang di-Pertua, sebagai contoh, Klinik Kesihatan Padang Serai perlu dibesarkan bagi menampung kepadatan penduduk yakni telah mencecah lebih kurang 20,000 orang sedangkan klinik kesihatan yang wujud hanya dapat menampung 5,000 orang sahaja. Kelengkapan dan peralatan juga harus dipertingkatkan demi menjaga kesihatan rakyat Padang Serai. Saya mohon agar Kementerian Kesihatan dan Kementerian Kerja Raya dapat mengutamakan pembangunan Parlimen Padang Serai demi menjaga dan menjamin kerusi Parlimen Padang Serai dapat dikekalkan oleh Pakatan Harapan selama-lamanya. Pada nada yang sama, saya juga menyeru Kementerian Kesihatan agar dapat meneliti kembali pembangunan Hospital Kulim di mana hospital ini menyediakan perkhidmatan kepada dua kawasan Parlimen iaitu Kulim-Bandar Baharu dan Padang Serai. Memandangkan perkembangan masyarakat sekeliling kian meningkat, kemampuan serta kemudahan yang sedia ada tidak mencukupi sehingga katil-katil di hospital ini ditempatkan di siar kaki pelawat hingga ke tandas kerana tidak mempunyai ruang yang secukupnya. Saya difahamkan bahawa pihak pembangkang pernah mengutarakan cadangan memperluaskan hospital ini beberapa kali. Akan tetapi masih belum mempunyai satu keputusan yang konkrit. Dalam aspek pembangunan infrastruktur, saya pohon agar kementerian dapat memperjelaskan kedudukan cadangan membesarkan hospital dengan peralatan-peralatan yang canggih bagi rakyat negeri Kedah. Seterusnya Tuan Yang di-Pertua, saya ingin menyentuh sedikit mengenai Kementerian Kerja Raya berhubung dengan jalan raya dari Padang Serai ke Kulim di mana jalan tersebut harus dilebarkan dan lampu-lampu jalan dinaiktaraf dan ditambah dengan lampu jalan yang lebih, kerana jalan tersebut adalah salah satu jalan raya utama yang menghubungkan kedua-dua Parlimen. Kedudukan semasa jalan raya tersebut dilihat amat sempit dan juga tidak terang yang banyak membawa maut terutama Jalan Kulim Hi-Tech Park ke Mutiara atas masalah yang sama perlu memasang beberapa lampu isyarat dan juga beberapa simpang.